Uittreksel: JZ-staatsrede was 'n 'inkopielys' | Netwerk24
Uittreksel: JZ-staatsrede was 'n 'inkopielys'
ermitted Plundering: How Parlia­ment Failed South Africa deur Ilse Salzwedel
Op 11 Februarie 2010 het president Zuma 'n belangrike aankondiging gemaak tydens sy staatsrede. Maar wat soos 'n edele oogmerk geklink het, was uitein­de­lik die begroting vir staatska­ping. "Oor die volgende drie jaar gaan die regering R846 miljard aan openbare infrastruktuur bestee. As dit by vervoer kom, gaan ons die padnetwerk onderhou en uitbrei. Ons gaan verseker dat ons spoornetwerk betroubaar en mededingend is, en beter geïntegreer is met ons hawens.
"Ten einde betroubare kragtoevoer te verseker, het ons 'n interministeriële komitee vir energie saamgestel om 'n geïntegreerde hulpbronneplan (integrated resource plan, of IRP) vir die volgende 20 jaar saam te stel."
Rudie Heyneke, Outa se staatskapingskenner en die organisasie se hoofondersoeker van die sogenaamde Gupta Leaks-e-posse, sê dis interessant om te sien hoe die sektore waarvoor die miljarde rande bestem was, ooreenstem met die entiteite wat gedurende die jare van staatskaping geplunder is.